Ministerul Finanţelor Publice **- Direcţia Generală Regională a Finanţelor Publice Cluj Napoca**, vine în sprijinul operatorilor economici care vor să aplice pentru obţinerea unor finanţări prin H.G. nr.807/2014 pentru instituirea unei scheme de ajutor de stat având ca obiectiv stimularea investiţiilor cu impact major în economie.

În acest sens, sunt organizate sesiuni bilunare de pregătire cu operatorii economici conform “Calendarului întalnirilor cu operatorii economici”, afişate lunar pe pagina de internet [www.anaf.ro](http://www.anaf.ro/) la sectiunea de prezentare a **Direcţiei Generale Regionale a Finanţelor Publice Cluj-Napoca.**

În cadrul sesiunilor de instruire se va face o prezentare generală a prevederilor H.G. nr.807/2014 şi a modificărilor şi completărilor ulterioare. Precizăm că în cadrul acestor întâlniri nu se vor analiza proiecte de investiţii şi nu se va stabili eligibilitatea acestora. Stabilirea eligibilităţii unui proiect de investiţii se poate determina numai după depunerea Cererii de acord pentru finanţare, însoţită de documentele justificative, conform prevederilor legale, şi doar după finalizarea procesului de analiză.

Ministerul Finanţelor Publice a modificat şi a completat H.G. nr.807/2014 pentru instituirea unor scheme de ajutor de stat având ca obiectiv stimularea investiţiilor cu impact major în economie .

Principalele modificări se referă la : diminuarea nivelului minim al investiţiei la 4,5 milioane lei, respectiv echivalentul a aproximativ 1 milion euro; modificarea mecanismului de depunere a cererilor de finanţare, acestea urmând a fi depuse în sesiune continuă; renunţarea la selecţia proiectelor pe bază de punctaj, fiind selectate acele proiecte care îndeplinesc criteriile şi condiţiile de eligibilitate; simplificarea planului de investiţii aferent proiectului; posibilitatea demarării proiectului de investiţii după depunerea cererii de acord pentru finanţare.

Dintre proiectele aporbate pentru finanțare, în perioada 10.09.2018-24.04.2019, conform precizarilor Ministerului Finantelor Publice, pentru regiunea NV au fost aprobate 9 proiecte, după cum urmează: Bihor 3 proiecte, Cluj 2 proiecte, Maramures 2 proiecte, Satu Mare 2 proiecte, aflate in diferite stadii de implementare.

Vă transmitem alăturat “Calendarul întalnirilor cu operatorii economici pentru luna septembrie 2019”

“Calendarul întalnirilor cu operatorii economici pentru luna septembrie 2019”

|  |  |  |
| --- | --- | --- |
| *Locaţia* | *Data desfăşurării întălnirii* | *Ora* |
| *Bihor* | *Administraţia Judeţeană a Finanţelor Publice Bihor, Oradea, str. Dimitrie Cantemir, nr.2B, Sala mare de şedinţe* | *20.09.2019**27.09.2019* | *10:00**10:00* |
| *Bistriţa Năsăud* | *Administraţia Judeţeană a Finanţelor Publice Bistriţa Năsăud, Bistriţa, str. 1 Decembrie, nr. 6-8, etaj 1 cam 11, sala de şedinţe*  | *18.09.2019**24.09.2019* | *13:00**10:00* |
| *Cluj* | *Direcţia Generală Regională a Finanţelor Publice Cluj Napoca, Cluj Napoca Piaţa Av. Iancu nr 19, etaj 2, Sala de sedinţe* | *18.09.2019* | *10:00* |
| *Direcţia Generală Regională a Finanţelor Publice Cluj Napoca, sediul Biroului Vamal Cluj Napoca, Cluj Napoca str Traian Vuia nr 149, sala E05* | *25.09.2019* | *11:00* |
| *Maramureş* | *Administraţia Judeţeană a Finanţelor Publice Maramureş, Baia Mare, str. Aleea Serelor, nr. 2A, Sala de sedinte et. 1* | *12.09.2019**26.09.2019* | *11:00**11:00* |
| *Satu Mare* | *Administraţia Judeţeană a Finanţelor Publice Satu Mare, Satu Mare, Piaţa Romană, nr. 3-5, sala 305* | *19.09.2019**30.09.2019* | *10:00**10:00* |
| *Sălaj* | *Camera de Comerţ şi Industrie Sălaj, Zalău, str. Corneliu Coposu nr.3*  | *19.09.2019* | *10:00* |
| CECCAR Sălaj, Zalău, str. Maxim Gorki nr.31/A | *26.09.2019* | *14:00* |